Šabēlle

Šabēlle (; ; , Šäbälle wänz) ir upe Austrumāfrikā, Etiopijā un Somālijā, tiek pieskaitīta Džubas baseinam. Sākas Etiopijā uz Sidamas un Oromijas robežas Etiopijas kalnienes austrumos pie Hogiso ciema; upes izteka sidamiem un oromiešiem ir svēta vieta.J. Spencer Trimingham: Islam in Ethiopia, Geoffrey Cumberlege for the University Press, Oxford 1952, 260. lpp Augštecē plūst austrumu virzienā pa Bales kalniem, pie Robegerdžedas 1989. gadā uzbūvēta Melka Vakenas hidroelektrostacija, kas ar 153 MW jaudu ir Etiopijas lielākā strāvas ražotāja. Noplūstot Ogadenas tuksnesī, upe pagriežas uz dienvidaustrumiem. Visā garumā upes ūdens tiek intensīvi izmantots lauksaimniecībai un tās tecējums parasti apsīkst iepretī Mogadīšo. Džubas upē 400 km tālāk uz dienvidrietumiem upe ieplūst tikai nokrišņiem ļoti bagātās sezonās. Lielākās pilsētas krastos ir Gode Etiopijā un Beledveine un Džauhara Somālijā.

 Atsauces 

 Ārējās saites 

Kategorija:Somālijas upes
Kategorija:Etiopijas upes